text: শেখ হাসিনার দুরদর্শী নেতৃত্বে বাংলাদেশ এগিয়ে যাচ্ছে | পিরোজপুর পোষ্ট ২৪
  23 January- 2021 ।। ৯ই মাঘ, ১৪২৭ বঙ্গাব্দ
  মৎস্য ও প্রাণিসম্পদ মন্ত্রী শ.ম রেজাউল করিম বলেছেন, প্রধানমন্ত্রী শেখ হাসিনার নেতৃত্বে অদম্য গতিতে এগিয়ে যাচ্ছে বাংলাদেশ। তার নেতৃত্বে বাংলাদেশ আজ কৃষি, শিক্ষা, স্বাস্থ্য, যোগাযোগ ব্যবস্থাসহ সবক্ষেত্রে বিশ্ববাসীর কাছে অনুকরণীয় একটি দেশ হিসেবে পরিণত হয়েছে। বৃহস্পতিবার (২৬ নভেম্বর) নেছারাবাদের জুলুহার বাজার থেকে লক্ষণকাঠি সড়কের উদ্বোধন উপলক্ষে দুর্গকাঠি এস জি এস মাধ্যমিক বিদ্যালয় মাঠে আয়োজিত এক সুধি সমাবেশে প্রধান অতিথির বক্তব্যে তিনি এ কথা বলেন।
  মন্ত্রী বলেন, পদ্মাসেতু এখন আর স্বপ্ন নয় তা বাস্তবে রূপ নিচ্ছে।বর্তমান সরকার দক্ষিণাঞ্চলসহ সারাদেশে ব্যাপক যোগাযোগের একটা নেটওয়ার্ক গড়ে তুলছে। তাই অপ্রতিরোধ্য বাংলাদেশ বিনির্মাণে শেখ হাসিনার নেতৃত্বের কোনো বিকল্প নাই। উপজেলা নির্বাহী কর্মকর্তা (ইউএনও) মোশারেফ হোসেনের সভাপতিত্বে সমাবেশে বক্তব্য দেন সাবেক এমপি অধ্যক্ষ শাহ আলম, উপজেলা আওয়ামী লীগের সভাপতি আব্দুল হামিদ, সাধারণ সম্পাদক এস.এম ফুয়াদ, সাবেক উপজেলা চেয়ারম্যান এস.এম মুইদুল ইসলাম, ইউপি চেয়ারম্যান সবুর তালুকদার প্রমুখ